ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
கடற்படை கப்பல்கள் ஆய்வு நிகழ்ச்சியை தூர்தர்ஷன் நேரலையாக ஒளிபரப்புகிறது
பிப்ரவரி 21-ம்தேதி இந்திய கடற்படையின் கப்பல்களை குடியரசு தலைவர் பார்வையிடும் நிகழ்ச்சியை தூர்தர்ஷன் நேரலையாக ஒளிபரப்புகிறது.
விசாகபட்டினத்தில் நடைபெறும் இந்த சம்பிரதாய நிகழ்வில் குடியரசு தலைவர் திரு. ராம்நாத் கோவிந்த் கலந்து கொள்கிறார். இந்த நிகழ்ச்சியில், இந்திய கடலோர காவல்படை, இந்திய வர்த்தக கப்பல்கள் உள்பட இந்திய கடற்படையைச் சேர்ந்த 60 கப்பல்கள், கடற்படை மற்றும் கடலோர காவல்படையின் விமானங்கள் கலந்து கொள்கின்றன. இந்திய சுதந்திரத்தின் 75-ம் ஆண்டு கொண்டாட்டத்தைக் குறிக்கும் இந்த ஆண்டின் கருப்பொருள் ‘ இந்திய கடற்படை- நாட்டின் சேவையில் 75 ஆண்டுகள்’ என்பதாகும்.
இந்த ஆண்டு தூர்தர்ஷன் இந்நிகழ்ச்சியில் பல்வேறு புதுமைகளை செய்யவுள்ளது. குறைந்தபட்சம் 30 ட்ரோன் கேமராக்களுடன், முதன்முறையாக தரையிலும், கடலிலும் அமைக்கப்பட்ட பல்முனை கேமராக்கள் இதனைப்படம் பிடிக்கும். நிலத்திலும், கடலிலும் காட்சிகளை துல்லியமாக காட்டும் உயர்தொழில்நுட்ப லென்சுகள் இதில் பயன்படுத்தப்படவுள்ளன. இந்தப் பிரம்மாண்டமான நிகழ்ச்சியை ஒளி,ஒலிபரப்ப ஏராளமான முன்னேற்பாடுகளை தூர்தர்ஷனும், அகில இந்திய வானொலியும் செய்துள்ளன. இந்தக்காட்சிகள் அனைத்தும் எச்டி எனப்படும் வடிவில் படம்பிடிக்கப்பட்டு ஒளிபரப்பு செய்யப்படும்.
கூடுதல் விவரங்களுக்கு ஆங்கில செய்திக்குறிப்பை காணவும்:
https://pib.gov.in/PressReleasePage.aspx?PRID=1799751
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சாலை கட்டுமானத்தில் கிரம்ப் ரப்பரின் பயன்பாடு
நாடாளுமன்றத்தின் மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு நிதின் கட்கரி கீழ்காணும் தகவல்களை அளித்தார்.
ரப்பர் டயர்களை அழிப்பதில் உள்ள சிக்கல்களை அரசு அறிந்திருக்கிறது. சாதாரண பிடுமினுடன் ஒப்பிடும்போது நொறுக்கு  ரப்பர் மற்றும் பிற சேர்க்கைகள் மூலம் மாற்றியமைக்கப்பட்ட பிடுமினின் செயல்திறன் மேம்படுகிறது.
"சாலை கட்டுமானத்தில் மாற்றியமைக்கப்பட்ட பிடுமினைப் பயன்படுத்துவதற்கான வழிகாட்டுதல்களை" இந்திய சாலைகள் அமைப்பு வெளியிட்டுள்ளது. இத்தகைய மாற்றியமைக்கப்பட்ட பிடுமினைப் பயன்படுத்துவதற்கு சாலைப் போக்குவரத்து மற்றும் நெடுஞ்சாலைகள் அமைச்சகம் அவ்வப்போது வழிகாட்டுதல்களை வெளியிட்டு வருகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1777240
மத்திய அமைச்சரவை
வர்த்தகத்திற்காக குறுகியகால பயணம் மேற்கொள்வோருக்கு விசா பெறும் நடைமுறைகளுக்கு இந்தியா – மொராக்கோ இடையே புரிந்துணர்வு ஒப்பந்தத்திற்கு அமைச்சரவை ஒப்புதல்
வர்த்தகத்திற்காக குறுகியகால பயணம் மேற்கொள்வோர் விசா பெறும் நடைமுறைகளுக்கு இந்தியா – மொராக்கோ இடையே புரிந்துணர்வு ஒப்பந்தம் செய்து கொள்ளப்பட்டதற்கு, பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் வழங்கியுள்ளது.
பயன்கள்:
வர்த்தகம் செய்வதற்கு / தொழில் தொடங்குவதற்கு /தொழில்துறை பொருட்களை வாங்குவதற்கு / விற்பதற்கு / முதலீடுகள் தொடர்பான செயல்பாடுகளுக்கு இவ்விரு நாடுகளைச் சேர்ந்தவர்கள் பயணம் மேற்கொள்ள விரும்பும் போது பன்முக நுழைவுத் தன்மையுடன் விசா வழங்குவது இந்தப் புரிந்துணர்வு ஒப்பந்தத்தின் நோக்கமாகும். இத்தகைய விசாக்கள் வழக்கமாக 12 மாதங்களுக்கு வழங்கப்படும்.
----
(Visitor Counter : 95
பாதுகாப்பு அமைச்சகம்
வடகிழக்கு பகுதியில் பாதுகாப்பு நிலைமையை ராணுவ தலைமை தளபதி ஆய்வு செய்தார்
ராணுவத்தின் தலைமை தளபதியான மேஜர் முகுந்த் நரவனே, வடகிழக்கு பகுதியின் பாதுகாப்பு நிலைமையை 2020 நவம்பர் 24 அன்று ஆய்வு செய்தார்.
மூன்று நாள் பயணமாக நவம்பர் 23 அன்று நாகலாந்து வந்தடைந்த அவர், அசாம், நாகாலாந்து, மணிப்பூர் மற்றும் அருணாச்சலப் பிரதேசத்தின் பல்வேறு பகுதிகளில் உள்ள ராணுவ தளங்கள் குறித்து ஆய்வு செய்தார்.
அசாம் ரைபிள்ஸ் தலைமையகத்தை அவர் இன்று பார்வையிட்டார். நாகாலாந்து ஆளுநர் மற்றும் முதல்வரையும் அவர் சந்தித்தார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1675437
----
(Visitor Counter : 143
ஜவுளித்துறை அமைச்சகம்
திரு சுரேஷ் பாய் கோட்டக் தலைமையில் இந்திய பருத்தி கவுன்சில்: அமைச்சர் திரு பியூஷ் கோயல் அறிவிப்பு
ஜவுளி அமைச்சகம், வேளாண்மை அமைச்சகம், வர்த்தகம் மற்றும் தொழில்துறை அமைச்சகம், நிதி அமைச்சகம், இந்திய பருத்தி கழகம் மற்றும் பருத்தி ஆராய்ச்சி நிறுவனத்தின் பிரதிநிதியாய் புகழ்பெற்ற மூத்த பருத்தி நிபுணரான திரு சுரேஷ் பாய் கோட்டக் தலைமையில் இந்திய பருத்தி கவுன்சில் அமைக்கப்படும் என்று மத்திய ஜவுளி, வர்த்தகம் மற்றும் தொழில்துறை, நுகர்வோர் விவகாரங்கள், உணவு மற்றும் பொது விநியோகத் துறை அமைச்சர் திரு பியூஷ் கோயல் அறிவித்துள்ளார். இந்த கவுன்சிலின் முதல் கூட்டத்தை மே 28-ஆம் தேதி நடத்த திட்டமிடப்பட்டுள்ளது. இந்தத் துறையில் குறிப்பிடத்தக்க வளர்ச்சியை ஏற்படுத்த விரிவான திட்ட அறிக்கையை தயாரிப்பதுடன் விவாதங்களையும் கவுன்சில் நடத்தும்.
பருத்தி மதிப்பு சங்கிலியைச் சேர்ந்த பங்குதாரர்களுடன் அமைச்சர் திரு பியூஷ் கோயல் தலைமையில் நேற்று நடைபெற்ற கூட்டத்தில் இந்த அறிவிப்பு வெளியானது. மத்திய ஜவுளித்துறை இணை அமைச்சர் திருமதி தர்ஷனா ஜர்தோஷ், ஜவுளி மற்றும் வேளாண் துறை செயலாளர்கள் ஆகியோரும் இந்தக் கூட்டத்தில் கலந்துகொண்டனர்.
நடப்பு பருவகாலத்தில் முன் எப்போதும் இல்லாத வகையில் விலை உயர்வு ஏற்பட்டிருப்பதை எதிர்கொள்வதற்காக நூல் விலையை உடனடியாக உயர்த்துவது தொடர்பான கருத்துக்கள் கூட்டத்தில் பரிமாறிக் கொள்ளப்பட்டன. பருத்தி உற்பத்தி நாட்டில் மிகப்பெரிய சவாலாக உள்ளது என்பதும், விளைச்சலுக்கு மிகப்பெரிய இடம் இருந்தபோதும் பருத்தி உற்பத்தி குறைவாகவே உள்ளது என்பதும் சுட்டிக்காட்டப்பட்டது. பருத்தி விவசாயிகள், விளைச்சலை மேம்படுத்துவதற்கு தரமான விதைகள் அவர்களை சென்றடைவதன் அவசியத்தை அமைச்சர் வலியுறுத்தினார்.
கூட்டத்தில் பேசிய திரு பியூஷ் கோயல், பருத்தி மற்றும் நூல் விலைப் பிரச்சனை, பருத்தி மதிப்பு சங்கிலியில் நீண்டகால தாக்கத்தை ஏற்படுத்தக்கூடும் என்பதால் அரசை தலையிட செய்யாமல் போட்டி மற்றும் அதிக லாபம் ஈட்டுவதை காட்டிலும் ஒத்துழைப்பின் உணர்வில் அனைத்து பங்குதாரர்களும் இதற்கு சுமுகமான தீர்வு காணுமாறு அறிவுறுத்தினார்.
பருத்தி விவசாயிகள், நூற்பாலைகள் மற்றும் நெசவாளர்கள் ஆகியோரின் நலன்களைப் பாதுகாப்பதில் அரசு உறுதிபூண்டிருப்பதை சுட்டிக்காட்டிய அமைச்சர், தற்போதைய பருத்தி பற்றாக்குறை மற்றும் தளவாட சிக்கல்களை சமாளிப்பதற்கு, செப்டம்பர் 30, 2022 வரை ஏற்றுமதி ஒப்பந்தங்களுக்கு இறக்குமதி வரியிலிருந்து விலக்கு அளிக்க வேண்டும் என்ற நூற்புத் துறையின் கோரிக்கையை தீவிரமாக பரிசீலிப்பதாக உறுதி அளித்தார்.
பருத்தி மற்றும் நூலை முதலில் உள்நாட்டு தொழிலுக்கு உறுதி செய்யவும், மீதமுள்ள பருத்தி மற்றும் நூலை மட்டுமே ஏற்றுமதிக்கு வழங்க வேண்டும் என்றும் வர்த்தகம் மற்றும் நூற்பு சமூகத்திடம் திரு கோயல் கோரிக்கை விடுத்தார். நாட்டில் மிகப்பெரிய அளவில் வேலை வாய்ப்பை உருவாக்கும் உள்நாட்டு தொழில்துறை பாதிப்படையும் வகையில் ஏற்றுமதி இருக்கக் கூடாது என்று அவர் எச்சரிக்கை விடுத்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்:
https://www.pib.gov.in/PressReleasePage.aspx?PRID=1826205
அறிவியல் மற்றும் தொழில்நுட்பத்துறை
இந்திய சர்வதேச அறிவியல் திருவிழா 2020: நாட்டின் வளர்ச்சிக்கு அறிவியல் மற்றும் தொழில்நுட்பம் வாயிலாக ஊடகங்கள், இளைஞர்களின் பங்களிப்பு
நடைபெற்றுவரும் இந்திய சர்வதேச அறிவியல் திருவிழா 2020-இல் ‘அறிவியல் மற்றும் தொழில்நுட்ப ஊடக மாநாடு' மிகவும் முக்கியத்துவம் வாய்ந்தது. வளர்ந்துவரும் மின்னணு ஊடகம் மற்றும் அதன் பரிமாணங்கள் குறித்து விவாதிக்கப்பட்ட இந்த மாநாட்டின் துவக்க விழாவில் அறிவியல் தொடர்பாளர்கள், பத்திரிகையாளர்கள், விஞ்ஞானிகள் உள்ளிட்டோர் கலந்து கொண்டு அறிவியல் மற்றும் ஊடகத்தின் அம்சங்கள் குறித்து விவாதித்தனர்.
மின்னணு வழியாக அறிவியல் தொடர்புக்கு உகந்த ஆண்டாக பெருந்தொற்றுப் பரவல் காலகட்டம் அமைந்ததாக மத்திய அறிவியல் மற்றும் தொழில்நுட்பம், புவி அறிவியல், சுகாதாரம் மற்றும் குடும்பநல அமைச்சர் டாக்டர்.ஹர்ஷ் வர்தன் இந்த மாநாடு தொடர்பாக வெளியிட்டுள்ள செய்தியில் தெரிவித்துள்ளார்.
இந்த மாநாட்டில் முதன்மை உரையாற்றிய பிரசார் பாரதி அமைப்பின் தலைமைச் செயல் அதிகாரி திரு சசி எஸ். வெம்பட்டி, பெருவாரியான மக்களுக்கு அறிவியலைக் கொண்டு சேர்ப்பதில் குறுகிய கால காட்சிப் படங்கள் பெரும் பங்கு வகிப்பதாகத் தெரிவித்தார்.
சிறு வயதிலிருந்தே அறிவியல் மீது இளைஞர்களுக்கு ஆர்வத்தை ஏற்படுத்தி, அதன் வாயிலாக நாட்டை வளர்ச்சிப் பாதையில் கொண்டு செல்வது மிகப் பெரும் சவாலாக உள்ளது என்று அறிவியல் மற்றும் தொழிலக ஆராய்ச்சி மன்றத்தின்  தலைமை இயக்குநர் டாக்டர். சேகர் சி மாண்டே கூறியுள்ளார்.
நாட்டின் வளர்ச்சியில் அறிவியல், தொழில்நுட்பம் மற்றும் புதுமையின் பங்கு குறித்து டிடி நியூஸ் தொலைக்காட்சியில் நடைபெற்ற விவாத நிகழ்ச்சியில் கலந்து கொண்டு பேசிய அவர் இதனைத் தெரிவித்தார்.
இந்திய சர்வதேச அறிவியல் திருவிழா 2020-ஐ கடந்த 22-ஆம் தேதி பிரதமர் திரு நரேந்திர மோடி துவக்கி வைத்த பின், நாட்டின் வளர்ச்சியில் அறிவியல், தொழில்நுட்பம் மற்றும் புதுமையின் பங்கு குறித்து உரை நிகழ்த்தியதைத் தொடர்ந்து இந்த நிகழ்ச்சி டிடி நியூஸ் தொலைக்காட்சியில் நடைபெற்றது.
“வளமான பாரம்பரிய அறிவியல் மற்றும் தொழில்நுட்பத்தை நமது நாடு பெற்றுள்ளது. இந்தத் துறைகளில் நாம் அடைந்திருக்கும் சாதனை அபரிமிதமானது. நாம் இன்று அடைந்திருக்கும் வளர்ச்சியில் இத்துறை முக்கிய பங்காற்றியுள்ளது” என்று அவர் கூறினார்.
இளைஞர்களிடையே அறிவியல் மற்றும் தொழில்நுட்பம் தொடர்பான ஆர்வத்தைத் தூண்டுவதில் புதிய கல்விக் கொள்கை உதவியாக இருக்கும் என்று கூறிய அவர், அறிவியல் மற்றும் தொழில்நுட்பத்தை மாநில மொழிகளின் வாயிலாக பெருவாரியான மக்களிடம் கொண்டு சேர்த்து, அதன் வாயிலாக கிராமப்புறங்களில் வாழும் மக்களுக்கு அறிவியல், தொழில்நுட்பம் மற்றும் புதுமை ஆகிய துறைகளில் சமமான வாய்ப்புகளை வழங்க வேண்டும் என்று அவர் வலியுறுத்தினார்.
சிறிய வயதில் புதிய கண்டுபிடிப்புகளில் ஈடுபடுவதன் மூலம் அறிவியல் உணர்ச்சியை தூண்டுவதுடன், தரமான ஆராய்ச்சியையும் மேற்கொள்ள முடியும் என்று அறிவியல் மற்றும் தொழில்நுட்பத் துறையின் ஆலோசகர் டாக்டர். அகிலேஷ் குப்தா தெரிவித்தார்.
விஞ்ஞான பாரதி அமைப்பின் தேசிய நிர்வாகச் செயலாளர் திரு. ஜெயந்த் சகஸ்ரபுத்தே, தற்சார்பு இந்தியா என்னும் இலக்கை அடைவதில் அறிவியலின் முக்கியத்துவம் குறித்து பேசினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1683331
-----
(Visitor Counter : 407
மனித வள மேம்பாட்டு அமைச்சகம்
பெற்றோரில்லா குழந்தைகளுக்கான கல்வி
நாடாளுமன்றத்தின் மக்களவையில் உறுப்பினரின் கேள்விக்கு எழுத்துப்பூர்வமாக இன்று பதிலளித்த கல்வி இணை அமைச்சர் திருமதி அன்னபூர்ணா தேவி கீழ்காணும் தகவல்களை அளித்தார்.
கல்வி என்பது அரசியலமைப்பின் ஒருங்கிணைந்த பட்டியலில் உள்ள துறையாகும். மேலும், பெரும்பாலான பள்ளிகள் அந்தந்த மாநில அரசுகளின் கட்டுப்பாட்டில் உள்ளன. மாநிலங்கள் மற்றும் யூனியன் பிரதேசங்களில் கல்வி உரிமை சட்டம், 2009-ஐ செயல்படுத்துவதில் உதவுவதற்காக சமக்ரா சிக்ஷா திட்டத்தை கல்வி அமைச்சகத்தின் பள்ளிக் கல்வி மற்றும் எழுத்தறிவுத் துறை செயல்படுத்துகிறது.
முன்பள்ளியில் இருந்து தொடக்க, மேல்நிலைப் பள்ளிகள் வரை தொடர்ச்சியான கல்வியை உறுதி செய்வதை சமக்ரா சிக்ஷா நோக்கமாக கொண்டுள்ளது பள்ளிக் கல்வியின் அனைத்து நிலைகளிலும் சமத்துவம் மற்றும் உள்ளடக்கத்தை உறுதி செய்வது சமக்ரா சிக்ஷாவின் முக்கிய நோக்கங்களில் ஒன்றாகும்.
கொவிட்-19 காரணமாக ஆதரவற்ற குழந்தைகளுக்கான கல்வியை எளிதாக்க, பள்ளிக் கல்வி மற்றும் எழுத்தறிவுத் துறை மற்றும் பெண்கள் மற்றும் குழந்தைகள் மேம்பாட்டு அமைச்சகம் 16.06.2021 தேதியிட்ட கூட்டுக் கடிதத்தை அனைத்து மாநிலங்கள்/யூனியன் பிரதேசங்களுக்கும் அனுப்பியது. அத்தகைய குழந்தைகளின் கல்வியைத் தொடர்வதை உறுதி செய்வதில் ஆசிரியர்கள், மாவட்டக் கல்வி அலுவலர்கள் மற்றும் குழந்தைகள் நலக் குழுக்களின் பங்கை இந்தத் துறை கோடிட்டுக் காட்டுகிறது.
கூடுதலாக, கொவிட்-19 பெருந்தொற்றால் பெற்றோரை அல்லது அல்லது சட்டப்பூர்வ பாதுகாவலர் அல்லது வளர்ப்பு பெற்றோரை இழந்த குழந்தைகளுக்கு ஆதரவளிக்கும் குழந்தைகளுக்கான பிஎம் கேர்ஸ் திட்டத்தின் படி, அனைத்து மாநிலங்கள் மற்றும் யூனியன் பிரதேசங்களும் தேவையான அனைத்து நடவடிக்கைகளையும் எடுக்குமாறு கேட்டுக் கொள்ளப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1778508
-----
(Visitor Counter : 143
கலாசாரத்துறை அமைச்சகம்
இந்திய தொல்லியல் ஆய்வுத் துறையுடன்  இணைந்து கலாச்சார அமைச்சகம் இன்று புராண கிலாவில் யோகா பெருவிழா நிகழ்ச்சியை நடத்தியது.
2022 ஆம் ஆண்டு சர்வதேச யோகா தினக் கொண்டாட்டத்தின் ஒரு பகுதியாக, இந்திய தொல்லியல் ஆய்வுத் துறையுடன்  கலாச்சார அமைச்சகம் இணைந்து இன்று 'யோகா பெருவிழா' நிகழ்ச்சியை புது தில்லியில் உள்ள புராண கிலாவில் ஏற்பாடு செய்திருந்தது. இந்நிகழ்ச்சியானது கலாச்சார நலவாழ்வின் நிரந்தர மதிப்பை மக்களிடையே விதைப்பதை நோக்கமாகக் கொண்டதாகும்.
இந்நிகழ்ச்சியில் மத்திய கலாசாரம் மற்றும் நாடாளுமன்ற விவகாரத்துறை இணையமைச்சர் திரு அர்ஜுன் ராம் மேக்வால், மத்திய கலாசாரம் மற்றும் வெளியுறவுத் துறை இணையமைச்சர் திருமதி. மீனாட்சி லேகி ஆகியோர் கலந்து கொண்டனர். மேலும், இந்நிகழ்வில் கலாசார அமைச்சகத்தின் அதிகாரிகள் மற்றும் 40க்கும் மேற்பட்ட நாடுகளைச் சேர்ந்த வெளிநாட்டுப் பிரதிநிதிகள் உட்பட 500க்கும் மேற்பட்டோர் கலந்துகொண்டனர்.
மொரார்ஜி தேசாய் தேசிய யோகா நிறுவனத்தின் பயிற்றுவிப்பாளர்களின் யோகா அமர்வுக்கு பிறகு சரஸ்வதி வந்தனம் இசைத்தலுடன் நிகழ்வு தொடங்கியது.
இந்த நிகழ்வில் உரையாற்றிய திருமதி மீனாட்சி லேகி, ஆரோக்கியமான மற்றும் சுறுசுறுப்பான வாழ்க்கைக்கு யோகா முக்கியமானது என்றார். பிரதமர் திரு நரேந்திர மோடியின் முயற்சியால் யோகா உலக அளவில் பரவியிருப்பதாகவும் அவர் கூறினார்.உடல், மனம், நெறிமுறைகள் மற்றும் எண்ணங்களின் நெகிழ்வுத்தன்மைக்கு யோகா எவ்வாறு வழிவகுக்கிறது என்பதை அவர் வலியுறுத்தினார். யோகா பயிற்சி செய்வதன் முக்கியத்துவத்தையும், நெகிழ்வுத்தன்மையோடு இருக்க இயற்கையோடு இணைவது பற்றியும் திருமதி லேகி எடுத்துரைத்தார்.
நிகழ்ச்சியில் திரு அர்ஜுன் ராம் மேக்வால், உடல், மனம், அறிவு மற்றும் ஆன்மாவை ஒன்றாக வைத்திருக்க யோகா உதவுகிறது என்று கூறினார். ஜூன் 21-ம் தேதி சர்வதேச யோகா தினத்தை யோகா பயிற்சி செய்வதன் மூலமும், அதன் பலன்களை மற்றவர்களுடன் பகிர்ந்து கொள்வதன் மூலமும் வெற்றிகரமாக கொண்டாடுமாறு மத்திய அமைச்சர் வேண்டுகோள் விடுத்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் :
https://pib.gov.in/PressReleasePage.aspx?PRID=1834976
•••••••••••••
(Visitor Counter : 158
நுகர்வோர் நலன், உணவு மற்றும் பொது விநியோகம் அமைச்சகம்
நாட்டில் ஆண்டு முழுவதும் நியாயமான விலையில் போதுமான அளவு சர்க்கரை கிடைக்கும்
எத்தனால் உற்பத்திக்காக 50 லட்சம் மெட்ரிக் டன் தனித்த ஒதுக்கீட்டுடன் 2022-23-ம் ஆண்டு சர்க்கரை பருவத்தில்  336 லட்சம் மெட்ரிக் டன் சர்க்கரை உற்பத்தி செய்யப்படும் என்று எதிர்பார்க்கப்படுகிறது.
275 லட்சம் மெட்ரிக் டன் சர்க்கரை உள்நாட்டு நுகர்வையும், 61 லட்சம் மெட்ரிக் டன் ஏற்றுமதியையும் என்பதைக் கருத்தில் கொண்ட பின், 3 மாதங்களுக்கு உள்நாட்டுத் தேவையை எதிர்கொள்ளத் தேவையான 70 லட்சம் மெட்ரிக் டன் சர்க்கரை இறுதிக் கையிருப்பாக இருக்குமென்று எதிர்பார்க்கப்படுகிறது.
எனவே ஆண்டு முழுவதும் நியாயமான விலையில் உள்நாட்டு நுகர்வுக்கு போதுமான அளவு சர்க்கரை இருக்கும். சராசரி சில்லறை விலை கிலோவுக்கு ரூ.41.50 என்பதாக இருக்குமென்றும் வரும் மாதங்களில் இந்த அளவு ரூ.37 முதல் 43 வரை செல்லும் என்றாலும் விலையேற்றம் பெரிதளவு இருக்காது.
மத்திய அரசின் தலையீடு காரணமாக கடந்த 5 ஆண்டுகளில் சர்க்கரைத் துறை தற்சார்பை அடைந்துள்ளது. 2021-2022-ம் ஆண்டு சர்க்கரைப் பருவத்தில் 99.7 சதவீத கரும்புக்கான நிலுவை தொகை விவசாயிகளுக்கு வழங்கப்பட்டுள்ளது. இது மற்ற சர்க்கரை பருவத்தை விட அதிகமாகும்.
உள்துறை அமைச்சகம்
மத்திய உள்துறை அமைச்சருடன் திரு. பில்கேட்ஸ் சந்திப்பு
கேட்ஸ் அறக்கட்டளையில் இணைத் தலைவரும் அறங்காவலருமான திரு. பில்கேட்ஸ் மத்திய உள்துறை அமைச்சர் திரு. ராஜ்நாத் சிங்கை நவம்பர் 16 அன்று புது தில்லியில் சந்தித்தார். திரு. பில்கேட்சை வரவேற்ற மத்திய உள்துறை அமைச்சர், இந்தியாவில் பில் & மெலிண்டா கேட்ஸ் அறக்கட்டளை மேற்கொள்ளும் பல்வேறு நலத்திட்டப் பணிகள் குறித்துப் பாராட்டினார். இந்தியாவில் சுகாதார விழிப்புணர்வு திட்டங்களுக்கு முன் முயற்சி எடுக்குமாறு திரு. பில் கேட்சைக் கேட்டுக்கொண்ட திரு. ராஜ்நாத் சிங், இந்த அறக்கட்டளை வளர்ந்து வரும் கிராமங்களில் கவனம் செலுத்தி அவற்றை “மாதிரி கிராமங்கள்“ ஆக்க வேண்டும் என்றும் அப்போது தான் உள்ளூர் மக்கள் கவரப்படுவார்கள் என்றும் ஆலோசனை கூறினார். வேளாண் மற்றும் சுகாதாரத் துறையில் தங்களால் ஏற்கப்பட்ட பல்வேறு தொழில் நுட்பங்கள் பற்றி திரு. பில் கேட்ஸீம் விவரித்தார்.
தங்கள் அறக்கட்டளை இந்தியாவுக்கு ஆக்க பூர்வமான உதவிகளைச் செய்யும் என்று திரு. பில்கேட்ஸ் மத்திய உள்துறை அமைச்சருக்கு உறுதியளித்தார்.
(Visitor Counter : 49
பிரதமர் அலுவலகம்
சஜிபு செய்ரவ்பா பண்டிகையை முன்னிட்டு மணிப்பூர் மக்களுக்கு பிரதமர் வாழ்த்து
சஜிபு செய்ரவ்பா பண்டிகையை முன்னிட்டு, மணிப்பூர் மக்களுக்கு பிரதமர் திரு.நரேந்திர மோடி வாழ்த்துகளைத் தெரிவித்துள்ளார்.
திரு.மோடி சுட்டுரை வாயிலாக வெளியிட்டுள்ள செய்தியில், “மணிப்பூர் மக்களுக்கு சஜிபு செய்ரவ்பா பண்டிகை திருநாள் வாழ்த்துகள். வரும் ஆண்டு மகிழ்ச்சி, ஆரோக்கியம் நிறைந்த ஆண்டாக அமைய நல்வாழ்த்துகள்” என்று கூறியுள்ளார்.
சிறப்பு சேவைகள் மற்றும் கட்டுரைகள்
நாட்டின் நேரடி வரிவசூல்: தமிழ்நாடு மற்றும் புதுச்சேரி மண்டலம் நான்காம் இடம்
தமிழ்நாடு மற்றும் புதுச்சேரி மண்டலம், 2022-23 நிதியாண்டின் மொத்த வரி வசூல் ரூ.1,24,414 கோடி அதில் நிகர வரி வசூல் ரூ.1,08,364 கோடி. தேசிய அளவில் நேரடி வரி வசூலில் தமிழ்நாடு மற்றும் புதுச்சேரி மண்டலம் நான்காம் இடத்தில் உள்ளது. நிகர வரி வசூலான ரூ.1,08,364 கோடியில், ரூ.60,464 கோடி TDS/TCS மூலமாக வசூலானது. இது நிகர வரி வசூலில் 56 சதவிகித பங்கு ஆகும். TDS வசூலைப் பொறுத்தவரை, கிட்டத்தட்ட 50% வசூல் சம்பளத்தில் பிடித்தம் செய்யப்படும் TDS, அதைத் தொடர்ந்து தொழில்முறை/தொழில்நுட்ப சேவைகளுக்கான கட்டணங்கள் மற்றும் ஒப்பந்த கட்டணங்களுக்கான TDS ஆகும். 2023-24 நிதியாண்டிற்கு, இம்மண்டலத்திற்கான வரி வசூல் இலக்கு ரூ.1,17,900 கோடியாக நிர்ணயிக்கப்பட்டது. இவ்விலக்கில் TDS/TCSக்கான இலக்கு ரூ.59,851 கோடியாக நிர்ணயிக்கப்பட்டது.
பல புதிய பரிவர்த்தனைகள், அதாவது பணம் திரும்பப் பெறுதல், வெளிநாட்டிற்குப் பணம் அனுப்புதல், சொகுசு கார்கள் வாங்குதல், ஆன்லைன் விளையாட்டு போன்றவையும் TDS/TCS வரம்பிற்குள் கொண்டுவரப்பட்டுள்ளன. தமிழ்நாடு மற்றும் புதுச்சேரி மண்டலமானது, TDS/TCS தொடர்பாக புதிதாக அறிமுகப்படுத்தப்பட்ட திருத்தங்கள் மற்றும் நடைமுறைகளை, சம்பந்தப்பட்ட பங்குதாரர்களுக்கு விளக்கும் விதமாக பலதரப்பட்ட சேவைகளை வழங்க முயற்சிக்கிறது. இந்த நோக்கத்தில், தமிழ்நாடு மற்றும் புதுச்சேரி மண்டலத்தில் உள்ள வரிப் பிடித்தம் செய்பவர்கள் மற்றும் பிற பங்குதாரர்களின் தேவைகளைப் பூர்த்தி செய்யும் விதமாக, TDS தலைமை ஆணையரால் TDS பிடிப்பவர்களுக்கான பிரசுரங்கள் மற்றும் கையேடு 2023, தமிழ் மற்றும் ஆங்கிலத்தில் வடிவமைக்கப்பட்டு அறிமுகப்படுத்தப்பட்டுள்ளன. மேலும் TRACES போர்ட்டலில் வரிப் பிடித்தம் செய்பவர்கள் பின்பற்ற வேண்டிய நடைமுறைகளை விளக்கும் விதமாக தமிழ் மொழியில் 16 காணொளிகள் You tube சேனலில்  பதிவேற்றம் செய்யப்பட்டுள்ளன.
சமீபத்தில், நாட்டிலேயே முதல் முறையாக வருமான வரித்துறையின் வரலாற்றில் முதல் முயற்சியாக “TDS நண்பன்" என்ற பெயரில், பல்வேறு விதிகள், கட்டணங்கள், பணம் அனுப்புவதற்கான காலக்கெடு மற்றும் அறிக்கைகளை தாக்கல் செய்வதற்கான காலக்கெடு, தண்டனை விதிகள் போன்ற TDS தொடர்பான கேள்விகளுக்கு பிரத்தியேகமாக தகவல்களை வழங்குவதற்காக செயற்கை நுண்ணறிவு மூலம் இயங்கும் Chatbot, சென்னை வருமான வரி முன்னாள் தலைமை ஆணையர்  திரு.எம் ரத்தினசாமி, இ.வ.ப. முன்னிலையில், சென்னை வருமான வரி முதன்மை தலைமை ஆணையர் திரு. சஞ்சய் குமார் வர்மா, இ.வ.ப. அவர்களால் தொடங்கப்பட்டது. இந்த Chatbot பயனர்களுக்கு ஏற்ற வகையிலும் சுலபமாக பயன்படுத்தும் வகையிலும் வடிவமைக்கப்பட்டுள்ளது. இது வரி செலுத்துவோர் மற்றும் வருமான வரித்துறை ஆகியவற்றுக்கு இடையே இடைமுகமாக 24 X 7 செயல்படும் நோக்கம் கொண்டது. மேலும் ஒரே நேரத்தில் இரண்டு மொழிகளில், அதாவது தமிழ் மற்றும் ஆங்கிலத்தில் வெளியிடப்பட்டது. இச்செயலி TDS மற்றும் TCS சம்பந்தமான, பொது வெளியில் தேவைப்படும் தகவல்களை உள்ளடக்கி அனைத்து பங்குதாரர்களுக்கும் உதவியாக இருக்கும் என்று எதிர்பார்க்கப்படுகிறது. இந்த Chatbot செயலியை Play store / App Store-இலிருந்து Android மற்றும் iOSஇரண்டிலும் பதிவிறக்கம் செய்து கொள்ளலாம், மேலும் தமிழ்நாடு மற்றும் புதுச்சேரி வருமான வரி இணையதளத்தில்  கிடைக்கப்பெறும் URL இணைப்பு வாயிலாகவும் அணுகலாம்.
ஜவுளித்துறை அமைச்சகம்
ஜவுளி துறை கொள்கைகள் குறித்து மத்திய ஜவுளி அமைச்சர் திரு பியுஷ் கோயல் ஆய்வு செய்தார்
ஜவுளி துறை திட்டங்கள் மற்றும் அவற்றின் முன்னேற்றத்தை ஆய்வு செய்வதற்காக மும்பையில் உள்ள ஜவுளி ஆணையர் அலுவலகத்திற்கு முதல் முறையாக சென்ற மத்திய ஜவுளி அமைச்சர் திரு பியுஷ் கோயல், செயல்படுத்தலை விரைவு படுத்துவதற்கு தேவையான நடவடிக்கைகள் குறித்து ஆலோசனைகள் தெரிவித்தார்.
சிறு, குறு மற்றும் நடுத்தர தொழில் நிறுவனங்கள் மீதும், சிறு நிறுவனங்களுக்கு ஆதரவளிப்பதற்கான சிறப்பு திட்டங்களை உருவாக்குவதன் மீதும் அமைச்சர் கவனம் செலுத்தினார்.
அனைத்து ஏற்றுமதி ஊக்குவிப்பு குழுக்களின் ஏற்றுமதிகளையும் இரட்டிப்பாக்குமாறு பங்குதாரர்களை திரு பியுஷ் கோயல் கேட்டுக்கொண்டார்.
“தொழிலுக்கு ஆதரவளிக்க மானியம் சாராத நிதி உபகரணங்களை உருவாக்குங்கள். அத்தகைய உத்தரவாதத்தின் மூலம் வங்கிகளிடம் இருந்து நிலையான கடன் வழங்கலை உறுதிப்படுத்துங்கள்,” என்று அமைச்சர் வலியுறுத்தினார்.
ஆராய்ச்சி நிறுவனங்கள் அரசு மானியங்கள் மீது சார்ந்திராமல் தன்னிறைவு அடைய வேண்டும் என்று கேட்டுக்கொண்ட திரு கோயல், பஷிமா கம்பளியை சர்வதேச அளவில் சந்தைப்படுத்த வேண்டும் என்று வலியுறுத்தினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1734482
----
(Visitor Counter : 243
கலாசாரத்துறை அமைச்சகம்
ஷாங்காய் ஒத்துழைப்பு அமைப்பு உறுப்பு நாடுகளின் கலாச்சாரத்துறை அமைச்சர்கள் பங்கேற்ற 20-வது அமர்வு காணொலிக் காட்சி வாயிலாக இன்று நடைபெற்றது
ஷாங்காய் ஒத்துழைப்பு அமைப்பு உறுப்பு நாடுகளின் கலாச்சாரத்துறை அமைச்சர்கள் பங்கேற்ற 20-வது அமர்வு மத்திய கலாச்சாரம், சுற்றுலா மற்றும் வடகிழக்குப் பிராந்திய வளர்ச்சித்துறை அமைச்சர் திரு ஜி கிஷன் ரெட்டி தலைமையில் காணொலிக் காட்சி வாயிலாக இன்று நடைபெற்றது.
இக்கூட்டத்தில் கஜகஸ்தான், சீனா, கிர்கிஸ்தான், பாகிஸ்தான், ரஷ்யா, தஜிகிஸ்தான் மற்றும் உஸ்பெகிஸ்தான் நாடுகளில் கலாச்சாரத்துறை அமைச்சர்கள் பங்கேற்றனர். ஷாங்காய் ஒத்துழைப்பு அமைப்பு நாடுகளுக்குள் கலாச்சாரத்துறையில் ஒத்துழைப்பை மேம்படுத்துவதற்கான அம்சங்கள் குறித்து உறுப்பினர்கள் தங்களது கருத்துகளைத் தெரிவித்தனர்.
இக்கூட்டத்தில் தொடக்கவுரையாற்றிய கலாசாரத்துறை அமைச்சர் திரு ஜி கிஷன் ரெட்டி, ஷாங்காய் ஒத்துழைப்பு அமைப்பு நாடுகளின் பகிர்ந்து கொள்ளும் வரலாற்று மற்றும் கலாச்சாரத் தொடர்புகளைப் புதுப்பிக்க புத்தர் போதித்த அஹிம்சை மற்றும் அன்பு, உண்மை ஆகியவற்றை கடைப்பிடிக்க வேண்டிய அவசியம் குறித்து வலியுறுத்தினார்.
அறிவியல் மற்றும் தொழில்நுட்பத்துறை
இந்திய சர்வதேச அறிவியல் திருவிழாவில் ஐந்து கின்னஸ் சாதனை நிகழ்ச்சிகள் திட்டமிடப்பட்டுள்ளன
இந்திய சர்வதேச அறிவியல் திருவிழா, 2020 டிசம்பர் 22-ஆம் தேதியில் இருந்து டிசம்பர் 25 வரை மெய்நிகர் தளத்தில் நடைபெறும். காணொலி மூலம் நடைபெறும் மிகப்பெரிய அறிவியல் திருவிழா இதுவாகும்.
இந்திய சர்வதேச அறிவியல் திருவிழா 2020-வின் முன்னோட்டமாக பல்வேறு நிகழ்ச்சிகளை அறிவியல் மற்றும் தொழிலக ஆராய்ச்சிக் குழுவின் பல்வேறு நிறுவனங்கள் நடத்தி வருகின்றன.
இந்த வருடத்தின் இந்திய சர்வதேச அறிவியல் திருவிழாவின் முக்கிய அம்சங்களில் ஒன்றாக விக்யாநிகா என்னும் சர்வதேச அறிவியல் இலக்கிய திருவிழா நடைபெற இருக்கிறது.
மேலும், 5 கின்னஸ் சாதனை நிகழ்ச்சிகள் உட்பட பல்வேறு நிகழ்ச்சிகள் இந்திய சர்வதேச அறிவியல் திருவிழாவில் நடத்தப்படவிருக்கின்றன.
தற்சார்பு இந்தியா மற்றும் சர்வதேச நலனுக்கான அறிவியல் என்பதே இந்த வருட திருவிழாவின் மையக்கருவாகும்.
2020 டிசம்பர் 1 அன்று, இந்திய சர்வதேச அறிவியல் திருவிழாவை நடத்தும் அமைப்பான அறிவியல் மற்றும் தொழிலக ஆராய்ச்சிக் குழு-தேசிய அறிவியல், தொழில்நுட்பம் மற்றும் வளர்ச்சி படிப்புகள் நிறுவனம், அறிவியல் மற்றும் தொழிலக ஆராய்ச்சிக் குழு-தேசிய அறிவியல் தொலைதொடர்பு மற்றும் தகவல் வளங்கள் நிறுவனத்துடன் இணைந்து முன்னோட்ட நிகழ்ச்சி ஒன்றை ஏற்பாடு செய்திருந்தது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://www.pib.gov.in/PressReleasePage.aspx?PRID=1677690
குறு சிறு மற்றும் நடுத்தர தொழில் துறை அமைச்சகம்
எம்.எஸ்.எம்.இ அமைச்சகம் தூய்மையே சேவை பிரச்சாரத்தின் ஒரு பகுதியாக அக்டோபர் 1 ஆம் தேதி "ஒரு நாள் ஒரு மணி நேரம், ஒன்றாக சேர்ந்து " பிரச்சாரம்
எம்.எஸ்.எம்.இ அமைச்சகம் அக்டோபர் 1, 2023 அன்று தூய்மையே சேவை பிரச்சாரத்தின் ஒரு பகுதியாக "ஒரு நாள் ஒரு மணி நேரம், ஒன்றாக சேர்ந்து " என்னும் இயக்கத்தில் தீவிரமாக பங்கேற்கும்.
"ஒரு நாள் ஒரு மணி நேரம், ஒன்றாக சேர்ந்து " செயல்பாட்டிற்காக அமைச்சகம் அதன் துணை அமைப்புகள் மூலம் 200 க்கும் மேற்பட்ட நிகழ்வுகளை நடத்த உறுதி செய்துள்ளது. தேசிய சிறுதொழில் கழகம் , கதர் மற்றும் கிராமத் தொழில்கள் , கயிறு வாரியம், எம்.ஜி.ஆர்.ஐ-வார்தா மற்றும் நிம்ஸ்மே-ஹைதராபாத் மற்றும் குறு, சிறு மற்றும் நடுத்தர நிறுவனங்கள்- மேம்பாட்டு வசதி அலுவலகங்கள்  அதன் நாடு தழுவிய அலுவலகம், பயிற்சி மையங்கள் மூலம் இந்த பிரச்சாரத்தில் பங்கேற்கும்.
சிறு, குறு மற்றும் நடுத்தரத் தொழில் அமைச்சகம் இந்த முயற்சியை மிகவும் தீவிரமாக எடுத்துக் கொண்டுள்ளது. செயலாளர் திரு. எஸ்.சி.எல். தாஸ், இந்த பிரச்சாரத்திற்காக அமைச்சகத்தில் உள்ள பல்வேறு அமைப்புகளைச் சேர்ந்த ஒருங்கிணைப்பு அதிகாரிகளுடன் இதுவரை மேற்கொள்ளப்பட்ட முன்னேற்றங்களை கண்காணித்து ஆய்வு செய்து வருகிறார்.
இந்தியா முழுவதும் 2023 அக்டோபர் 1 ஆம் தேதி நடைபெற உள்ள முழு பிரச்சாரம் மற்றும் செயல்பாடுகளின் முன்னேற்பாடுகளை மேற்பார்வையிட அமைச்சகம் இணை செயலாளர் அளவிலான ஒருங்கிணைப்பு அதிகாரியை நியமித்துள்ளது. எஸ்.எச்.எஸ் 2023 இன் கருப்பொருள் "குப்பை இல்லாத இந்தியா" என்பதாகும். செப்டம்பர் 15 முதல் அக்டோபர் '23 வரை நிலுவையில் உள்ள வழக்குகளை தீர்ப்பதற்கான சிறப்பு பிரச்சாரம்  3.0, தூய்மையே சேவை பிரச்சாரம் ஆகியவற்றை அமைச்சகம் தீவிரமாக ஆராய்ந்து வருகிறது.
----
ANU/AD/PKV/KPG
(Visitor Counter : 68